ilsp/mcqa_greek_asep huggingface dataset:
Ερώτηση: Οι Περιφέρειες ασκούν αρμοδιότητες:
α. Μόνο για τοπικές υποθέσεις
β. Για τοπικές αλλά και για κρατικές υποθέσεις
γ. Για όλες ανεξαιρέτως τις υποθέσεις που διεκπεραίωναν οι κρατικές περιφέρειες έως το 2010
δ. Αποκλειστικά για υποθέσεις που ανήκουν στο Υπουργείο Εσωτερικών
Σωστή απάντηση: β. Για τοπικές αλλά και για κρατικές υποθέσεις
Ερώτηση: Στους ΟΤΑ, αιρετό όργανο με εκτελεστικό ρόλο είναι:
α. Ο/Η Δήμαρχος αλλά όχι ο/η Περιφερειάρχης
β. Ο/Η Δήμαρχος και ο/η Περιφερειάρχης
γ. Η δημοτική επιτροπή
δ. Ο/Η Πρόεδρος του δημοτικού συμβουλίου
Σωστή απάντηση: β. Ο/Η Δήμαρχος και ο/η Περιφερειάρχης
Ερώτηση: Η υποβολή υποψηφιοτήτων στις δημοτικές εκλογές επιτρέπεται μόνο για:
α. Μεμονωμένους/ες υποψήφιους/ες δημοτικούς συμβούλους
β. Μεμονωμένους/ες υποψήφιους/ες δημάρχους
γ. Συνδυασμούς με επικεφαλής υποψήφιο/α δήμαρχο
δ. Συνδυασμούς που περιλαμβάνουν υποψήφιες γυναίκες δημοτικούς συμβούλους σε ποσοστό τουλάχιστον 50% του συνόλου
Σωστή απάντηση: γ. Συνδυασμούς με επικεφαλής υποψήφιο/α δήμαρχο
Ερώτηση: Η εξουσιοδότηση υπογραφής από τον/η δήμαρχο σε δημοτικό/ή υπάλληλο:
α. Απαγορεύεται διότι οδηγεί σε νόσφιση εξουσίας
β. Συνεπάγεται την αποκλειστική, πλέον, άσκηση της σχετικής αρμοδιότητας από τον δημοτικό/ή υπάλληλο
γ. Δεν εμποδίζει τον/την δήμαρχο να ασκεί και ο ίδιος/α τη σχετική αρμοδιότητα
δ. Προβλέπεται μόνο για κάλυψη έκτακτων και απρόβλεπτων αναγκών (λ.χ εξαιτίας ασθένειας του/της δημάρχου)
Σωστή απάντηση: γ. Δεν εμποδίζει τον/την δήμαρχο να ασκεί και ο ίδιος/α τη σχετική αρμοδιότητα
Ερώτηση: Η κατανομή αρμοδιοτήτων μεταξύ των δύο βαθμών αυτοδιοίκησης:
α. Γίνεται υποχρεωτικά με ενιαίο τρόπο σε ολόκληρη τη χώρα
β. Μπορεί να γίνεται με διαφορετικό τρόπο στις νησιωτικές περιοχές
γ. Γίνεται με αποκλειστικό κριτήριο την αποτελεσματικότητα
δ. Γίνεται με απόφαση του/της Γραμματέα/ως σε κάθε αποκεντρωμένη διοίκηση της χώρας
Σωστή απάντηση: β. Μπορεί να γίνεται με διαφορετικό τρόπο στις νησιωτικές περιοχές
Ερώτηση: Η υποχρέωση συμμόρφωσης της διοίκησης σε δικαστικές αποφάσεις απορρέει:
α. Από διατάξεις του Συντάγματος και γενικές αρχές του κράτους δικαίου
β. Από τη διοικητική πρακτική
γ. Από τις αποφάσεις της διοίκησης του φορέα συμμόρφωσης
δ. Από τις εγκυκλίους και τις οδηγίες των Υπουργείων σε συνάρτηση με τη δημοσιονομική δυνατότητα του φορέα συμμόρφωσης
Σωστή απάντηση: α. Από διατάξεις του Συντάγματος και γενικές αρχές του κράτους δικαίου
Ερώτηση: Η εποπτεία στις πράξεις των δημοτικών και περιφερειακών αρχών συνίσταται:
α. Πρωταρχικά σε έλεγχο νομιμότητας και κατ' εξαίρεση σε έλεγχο σκοπιμότητας
β. Αποκλειστικά σε έλεγχο νομιμότητας
γ. Σε έλεγχο νομιμότητας από τον/τη Γραμματέα Αποκεντρωμένης Διοίκησης και σε έλεγχο σκοπιμότητας από τον/την Υπουργό Εσωτερικών
δ. Σε ιεραρχικό έλεγχο νομιμότητας και ουσίας
Σωστή απάντηση: β. Αποκλειστικά σε έλεγχο νομιμότητας
Ερώτηση: Γενική αρμοδιότητα για τα θέματα της περιφέρειας έχει:
α. Ο/η Γενικός/ή Γραμματέας της Περιφέρειας
β. Ο/η Περιφερειάρχης
γ. Το Περιφερειακό Συμβούλιο
δ. Η Περιφερειακή Επιτροπή
Σωστή απάντηση: γ. Το Περιφερειακό Συμβούλιο
Ερώτηση: Τα νομικά πρόσωπα δημοσίου δικαίου συστήνονται με νόμο ή κανονιστική πράξη της Διοίκησης:
α. Ενώ τα δημόσια νομικά πρόσωπα ιδιωτικού δικαίου ιδρύονται με βάση τις διατάξεις του εμπορικού δικαίου
β. Ενώ τα δημόσια νομικά πρόσωπα ιδιωτικού δικαίου ιδρύονται με βάση τις διατάξεις του αστικού δικαίου
γ. Όπως εξάλλου και τα δημόσια νομικά πρόσωπα ιδιωτικού δικαίου
δ. Ενώ τα δημόσια νομικά πρόσωπα ιδιωτικού δικαίου ιδρύονται με βάση τις διατάξεις του ιδιωτικού δικαίου
Σωστή απάντηση: γ. Όπως εξάλλου και τα δημόσια νομικά πρόσωπα ιδιωτικού δικαίου
Ερώτηση: Απόφαση που εκδίδεται επί διοικητικής προσφυγής:
α. Ενσωματώνει την προσβληθείσα πράξη και παύει τον εκτελεστό χαρακτήρα της πράξης
β. Ενσωματώνει την προσβληθείσα πράξη, η οποία συνεχίζει να έχει εκτελεστό χαρακτήρα ενώ η Διοίκηση δεν εμμένει στην αρχική της πράξη
γ. Εξαφανίζει εξ αρχής την προσβληθείσα πράξη
δ. Καμία από τις λοιπές απαντήσεις
Σωστή απάντηση: α. Ενσωματώνει την προσβληθείσα πράξη και παύει τον εκτελεστό χαρακτήρα της πράξης
Ερώτηση: Η διοικητική εποπτεία επί των πράξεων οργάνων εποπτευόμενου δημόσιου νομικού προσώπου δεν περιλαμβάνει:
α. Την προληπτική εποπτεία
β. Την κατασταλτική εποπτεία
γ. Την υποκατάσταση
δ. Την κατευθυνόμενη εποπτεία
Σωστή απάντηση: δ. Την κατευθυνόμενη εποπτεία
Ερώτηση: Διοικητική προσφυγή αποτελεί:
α. Η απλή
β. Η ενδικοφανής
γ. Η ειδική
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Κατά διοικητικής πράξης, που κατά το νόμο προβλέπεται η άσκηση ενδικοφανούς προσφυγής, δεν χωρεί μετά την απόρριψη της προσφυγής:
α. Δικαστική προστασία
β. Άσκηση αίτησης θεραπείας
γ. Επανάκριση της υπόθεσης από τη διοίκηση, στο πλαίσιο συμμόρφωσής της σε ακυρωτική απόφαση
δ. Επανάκριση της υπόθεσης από τη διοίκηση κατ΄ εφαρμογή των κανόνων ανάκλησης πράξεων
Σωστή απάντηση: β. Άσκηση αίτησης θεραπείας
Ερώτηση: Οι προθεσμίες:
α. Είναι κατά κανόνα ενδεικτικές για τη Διοίκηση
β. Οδηγούν σε κατά χρόνο αναρμοδιότητα όταν παρέρχονται
γ. Είναι κατά κανόνα ενδεικτικές για τους διοικούμενους και για τη Διοίκηση
δ. Καμία από τις λοιπές απαντήσεις
Σωστή απάντηση: α. Είναι κατά κανόνα ενδεικτικές για τη Διοίκηση
Ερώτηση: Η Συνθήκη της Ρώμης όρισε την Ευρωπαϊκή Οικονομική Κοινότητα:
α. Ως ένα μέσο προς την ομοσπονδιακού χαρακτήρα «πολιτική ένωση των κρατών της Ευρώπης»
β. Ως τον τρόπο συγκρότησης ενός «ενοποιημένου χώρου συναλλαγών και ελεύθερης κυκλοφορίας εμπορευμάτων»
γ. Ως τη βάση για «μια διαρκώς στενότερη ένωση» των λαών της Ευρώπης
δ. Καμία από τις λοιπές απαντήσεις
Σωστή απάντηση: γ. Ως τη βάση για «μια διαρκώς στενότερη ένωση» των λαών της Ευρώπης
Ερώτηση: Ποια από τις παρακάτω χώρες ΔΕΝ ήταν ιδρυτικό μέλος των Ευρωπαϊκών Κοινοτήτων:
α. Ιταλία
β. Ομοσπονδιακή Δημοκρατία της Γερμανίας
γ. Ολλανδία
δ. Ιρλανδία
Σωστή απάντηση: δ. Ιρλανδία
Ερώτηση: Η επίσημη γλώσσα νομοθεσίας της Ένωσης είναι σήμερα:
α. Η αγγλική και η γαλλική
β. Η γαλλική
γ. Η γαλλική και η γερμανική
δ. Οι γλώσσες όλων των κρατών μελών
Σωστή απάντηση: δ. Οι γλώσσες όλων των κρατών μελών
Ερώτηση: Πολίτης της Ευρωπαϊκής Ένωσης είναι κάθε φυσικό πρόσωπο που:
α. Έχει την κατοικία του στην επικράτεια ενός κράτους-μέλους
β. Έχει τη συνήθη διαμονή του στην επικράτεια ενός κράτους-μέλους
γ. Έχει την ιθαγένεια ενός κράτους-μέλους
δ. Έχει την ιθαγένεια ενός κράτους-μέλους ή έχει αναγνωρισθεί ως δικαιούχος διεθνούς προστασίας από ένα κράτος-μέλος
Σωστή απάντηση: γ. Έχει την ιθαγένεια ενός κράτους-μέλους
Ερώτηση: Τα φυσικά πρόσωπα που έχουν την ιθαγένεια της Ένωσης ΔΕΝ έχουν δικαίωμα:
α. Να κυκλοφορούν και να διαμένουν εντός της Ευρωπαϊκής Ένωσης άνευ εμποδίων
β. Να εκλέγουν και να εκλέγονται στις εκλογές οποιουδήποτε κράτους μέλους για την τοπική αυτοδιοίκηση
γ. Να εκλέγουν και να εκλέγονται στις βουλευτικές εκλογές κάθε κράτους μέλους
δ. Σε κράτος εκτός Ευρωπαϊκής Ένωσης να αναζητούν προστασία από τις προξενικές αρχές οποιουδήποτε κράτους μέλους της Ένωσης, εάν το δικό τους δεν έχει διπλωματική παρουσία στο εν λόγω κράτος
Σωστή απάντηση: γ. Να εκλέγουν και να εκλέγονται στις βουλευτικές εκλογές κάθε κράτους μέλους
Ερώτηση: Ποια από τις παρακάτω πολιτικές της Ευρωπαϊκής Ένωσης ΔΕΝ αναπτύσσεται στο πλαίσιο του χώρου ελευθερίας, ασφάλειας και δικαιοσύνης;
α. Η κοινή πολιτική θεωρήσεων
β. Η κοινή πολιτική στους τομείς του ασύλου, της επικουρικής προστασίας και της προσωρινής προστασίας
γ. Η πολιτική συντονισμού των υπηρεσιών πολιτικής προστασίας των κρατών-μελών
δ. Η κοινή μεταναστευτική πολιτική
Σωστή απάντηση: γ. Η πολιτική συντονισμού των υπηρεσιών πολιτικής προστασίας των κρατών-μελών
Ερώτηση: Οι αποκλειστικές αρμοδιότητες της Ευρωπαϊκής Ένωσης περιλαμβάνουν:
α. Την εσωτερική αγορά
β. Την τελωνειακή ένωση
γ. Την προστασία των καταναλωτών
δ. Τις μεταφορές
Σωστή απάντηση: β. Την τελωνειακή ένωση
Ερώτηση: Σε ποιον από τους παρακάτω τομείς πολιτικής η Ευρωπαϊκή Ένωση ΔΕΝ έχει αποκλειστική αρμοδιότητα;
α. Διατήρηση των βιολογικών πόρων της θάλασσας
β. Νομισματική πολιτική για τα κράτη μέλη με νόμισμα το ευρώ
γ. Διευρωπαϊκά δίκτυα
δ. Τελωνειακή ένωση
Σωστή απάντηση: γ. Διευρωπαϊκά δίκτυα
Ερώτηση: Οι απαιτήσεις καλής διαβίωσης των ζώων:
α. Δεν εντάσσονται στο ρυθμιστικό πεδίο του ενωσιακού δικαίου
β. Ανήκουν στην αποκλειστική αρμοδιότητα των κρατών μελών
γ. Λαμβάνονται πλήρως υπόψη από την Ευρωπαϊκή Ένωση και τα κράτη μέλη κατά τη διαμόρφωση και την εφαρμογή της πολιτικής της Ένωσης στους τομείς της γεωργίας και της αλιείας
δ. Ανήκουν στις αποκλειστικές αρμοδιότητες της ευρωπαϊκής ένωσης
Σωστή απάντηση: γ. Λαμβάνονται πλήρως υπόψη από την Ευρωπαϊκή Ένωση και τα κράτη μέλη κατά τη διαμόρφωση και την εφαρμογή της πολιτικής της Ένωσης στους τομείς της γεωργίας και της αλιείας
Ερώτηση: Η αρχή της θεσμικής και δικονομικής αυτονομίας των κρατών μελών:
α. Είναι απεριόριστη
β. Περιορίζεται από την αρχή της καλόπιστης συνεργασίας
γ. Περιορίζεται από τις αρχές της ισοδυναμίας και της αποτελεσματικότητας
δ. Περιορίζεται από την αρχή της υπεροχής του ενωσιακού δικαίου
Σωστή απάντηση: γ. Περιορίζεται από τις αρχές της ισοδυναμίας και της αποτελεσματικότητας
Ερώτηση: Οι διατάξεις του Χάρτη Θεμελιωδών Δικαιωμάτων της Ευρωπαϊκής Ένωσης απευθύνονται κατ' αρχήν:
α. Στα όργανα και τους οργανισμούς της Ένωσης
β. Στα κράτη-μέλη, όταν εφαρμόζουν το δίκαιο της Ένωσης, και στους ιδιώτες
γ. Στα κράτη-μέλη, όταν εφαρμόζουν το δίκαιο της Ένωσης
δ. Στα όργανα και τους οργανισμούς της Ένωσης, καθώς και στα κράτη-μέλη, όταν εφαρμόζουν το δίκαιο της Ένωσης
Σωστή απάντηση: δ. Στα όργανα και τους οργανισμούς της Ένωσης, καθώς και στα κράτη-μέλη, όταν εφαρμόζουν το δίκαιο της Ένωσης
Ερώτηση: Για να γίνει δεκτό ένα υποψήφιο προς ένταξη κράτος στην Ευρωπαϊκή Ένωση απαιτείται:
α. Ομοφωνία των κρατών μελών και έγκριση από το Ευρωπαϊκό Κοινοβούλιο
β. Πλειοψηφία δύο τρίτων των κρατών μελών
γ. Πλειοψηφία δύο τρίτων των κρατών μελών, τα οποία απαρτίζουν τα 2/3 του συνολικού πληθυσμού της Ευρωπαϊκής Ένωσης
δ. Ομοφωνία των κρατών μελών και σύμφωνη γνώμη του Ευρωπαϊκού Κοινοβουλίου και του Δικαστηρίου της Ευρωπαϊκής Ένωσης
Σωστή απάντηση: α. Ομοφωνία των κρατών μελών και έγκριση από το Ευρωπαϊκό Κοινοβούλιο
Ερώτηση: Για την αποχώρηση ενός κράτους μέλους από την Ευρωπαϊκή Ένωση απαιτείται:
α. Πλειοψηφία δύο τρίτων των κρατών μελών
β. Ομόφωνη απόφαση των κρατών μελών
γ. Πλειοψηγία δύο τρίτων των κρατών μελών, τα οποία απαρτίζουν τα $2/3$ του συνολικού πληθυσμού της Ευρωπαϊκής Ένωσης
δ. Γνωστοποίηση από το εν λόγω κράτος μέλος στο Ευρωπαϊκό Συμβούλιο της πρόθεσής του να αποχωρήσει από την Ευρωπαϊκή Ένωση και διεξαγωγή διαπραγματεύσεων για τους όρους της αποχώρησης
Σωστή απάντηση: δ. Γνωστοποίηση από το εν λόγω κράτος μέλος στο Ευρωπαϊκό Συμβούλιο της πρόθεσής του να αποχωρήσει από την Ευρωπαϊκή Ένωση και διεξαγωγή διαπραγματεύσεων για τους όρους της αποχώρησης
Ερώτηση: Εκτελεστικούς ή κατ' εξουσιοδότηση Κανονισμούς μπορεί να εκδίδει:
α. Μόνο το Συμβούλιο
β. Μόνο η Επιτροπή
γ. Μόνο το Ευρωπαϊκό Συμβούλιο
δ. Όλα τα λοιπά αναφερόμενα όργανα
Σωστή απάντηση: β. Μόνο η Επιτροπή
Ερώτηση: Ποιο από τα παρακάτω ΔΕΝ αποτελεί νομική πράξη της Ευρωπαϊκής Ένωσης;
α. Οδηγία
β. Κανονισμός
γ. Ευρωπαϊκός Νόμος
δ. Απόφαση
Σωστή απάντηση: γ. Ευρωπαϊκός Νόμος
Ερώτηση: Οι Οδηγίες:
α. Ορίζουν πάντοτε προθεσμία για τη μεταφορά τους στην εσωτερική έννομη τάξη των κρατών μελών
β. Εκδίδονται μόνο για ζητήματα που εμπίπτουν στις συντρέχουσες αρμοδιότητες της Ευρωπαϊκής Ένωσης
γ. Εγκρίνονται πάντοτε με τη συνήθη νομοθετική διαδικασία
δ. Παράγουν άμεσα αποτελέσματα από τον χρόνο δημοσίευσής τους
Σωστή απάντηση: α. Ορίζουν πάντοτε προθεσμία για τη μεταφορά τους στην εσωτερική έννομη τάξη των κρατών μελών
Ερώτηση: Η προθεσμία για τη μεταφορά Οδηγίας της Ευρωπαϊκής Ένωσης στο εθνικό δίκαιο:
α. Είναι δύο (2) έτη από την ημερομηνία έκδοσης της Οδηγίας
β. Είναι αυτή που συμφωνείται μεταξύ της Ευρωπαϊκής Επιτροπής και του κάθε κράτους-μέλους
γ. Είναι αυτή που ορίζει η ίδια η Οδηγία
δ. Είναι ένα (1) έτος από την ημερομηνία έκδοσης της οδηγίας, αλλά μπορεί να παραταθεί για ένα (1) ακόμη έτος με μονομερή απόφαση του κράτους-μέλους
Σωστή απάντηση: γ. Είναι αυτή που ορίζει η ίδια η Οδηγία
Ερώτηση: Οι ιδιώτες μπορούν να επικαλεστούν τις διατάξεις μίας ενωσιακής Οδηγίας:
α. Υπό προϋποθέσεις και μετά τη λήξη της προθεσμίας μεταφοράς της στο εθνικό δίκαιο
β. Όσο διαρκεί η προθεσμία μεταφοράς της στο εθνικό δίκαιο
γ. Αφού μεταφερθεί στο εθνικό δίκαιο
δ. Ποτέ διότι πρόκειται για Οδηγία και όχι για Κανονισμό
Σωστή απάντηση: α. Υπό προϋποθέσεις και μετά τη λήξη της προθεσμίας μεταφοράς της στο εθνικό δίκαιο
Ερώτηση: Η αρχή της υπεροχής του ενωσιακού δικαίου έναντι του εθνικού θεμελιώνεται:
α. Στο άρθρο 4 της Συνθήκης για της Ευρωπαϊκή Ένωση (ΣΕΕ)
β. Στα Συντάγματα των κρατών μελών
γ. Στο γράμμα και στο πνεύμα των Συνθηκών, όπως ερμηνεύθηκαν από το Δικαστήριο της Ευρωπαϊκής Ένωσης
δ. Στη Δήλωση υπ' αρ. 17 που προσαρτήθηκε στη Συνθήκη της Λισαβόνας
Σωστή απάντηση: γ. Στο γράμμα και στο πνεύμα των Συνθηκών, όπως ερμηνεύθηκαν από το Δικαστήριο της Ευρωπαϊκής Ένωσης
Ερώτηση: Προκειμένου η Ευρωπαϊκή Ένωση να επιβάλει διεθνείς κυρώσεις (περιοριστικά μέτρα) κατά των παραβατών του διεθνούς δικαίου, απαιτείται:
α. Να εκδοθεί Κανονισμός της Ευρωπαϊκής Ένωσης
β. Να εκδοθεί Οδηγία της Ευρωπαϊκής Ένωσης
γ. Να τροποποιηθεί η Συνθήκη για τη Λειτουργία της Ευρωπαϊκής Ένωσης (ΣΛΕΕ)
δ. Να τροποποιηθεί η Συνθήκη για την Ευρωπαϊκή Ένωση (ΣΕΕ)
Σωστή απάντηση: α. Να εκδοθεί Κανονισμός της Ευρωπαϊκής Ένωσης
Ερώτηση: Το Ευρωπαϊκό Συμβούλιο είναι όργανο:
α. Νομοθετικό
β. Εκτελεστικό
γ. Διακυβερνητικό
δ. Άτυπο
Σωστή απάντηση: γ. Διακυβερνητικό
Ερώτηση: Ποια από τις ακόλουθες νομικές πράξεις είναι άμεσα εφαρμοστέα;
α. Κανονισμός
β. Οδηγία
γ. Σύσταση
δ. Καμία από τις λοιπές αναφερόμενες
Σωστή απάντηση: α. Κανονισμός
Ερώτηση: Στη συνήθη νομοθετική διαδικασία, τη νομοθετική πρωτοβουλία έχει:
α. Η Ευρωπαϊκή Επιτροπή
β. Το Ευρωπαϊκό Συμβούλιο
γ. Το Συμβούλιο
δ. Το Ευρωπαϊκό Κοινοβούλιο
Σωστή απάντηση: α. Η Ευρωπαϊκή Επιτροπή
Ερώτηση: Ο/Η Πρόεδρος της Ευρωπαϊκής Επιτροπής:
α. Διορίζεται από το Συμβούλιο κατόπιν πρότασης του Ευρωπαϊκού Συμβουλίου
β. Εκλέγεται από το Ευρωπαϊκό Κοινοβούλιο κατόπιν πρότασης του Ευρωπαϊκού Συμβουλίου
γ. Διορίζεται από το Ευρωπαϊκό Συμβούλιο κατόπιν διαβούλευσης με το Ευρωπαϊκό Κοινοβούλιο
δ. Εκλέγεται από τα μέλη της Ευρωπαϊκής Επιτροπής
Σωστή απάντηση: β. Εκλέγεται από το Ευρωπαϊκό Κοινοβούλιο κατόπιν πρότασης του Ευρωπαϊκού Συμβουλίου
Ερώτηση: Οι Επίτροποι οφείλουν να εκπροσωπούν:
α. Το κράτος μέλος από το οποίο προέρχονται
β. Το ευρωπαϊκό κόμμα από το οποίο προέρχονται
γ. Τα συμφέροντα της Ευρωπαϊκής Ένωσης
δ. Αποκλειστικά τα κοινωνικά και οικονομικά συμφέροντα του τομέα ευθύνης τους
Σωστή απάντηση: γ. Τα συμφέροντα της Ευρωπαϊκής Ένωσης
Ερώτηση: Η Επιτροπή Μονίμων Αντιπροσώπων (Coreper) συνεπικουρεί:
α. Την Ευρωπαϊκή Επιτροπή
β. Το Ευρωπαϊκό Συμβούλιο
γ. Το Συμβούλιο
δ. Το Ευρωπαϊκό Κοινοβούλιο
Σωστή απάντηση: γ. Το Συμβούλιο
Ερώτηση: Ποιο από τα παρακάτω ΔΕΝ είναι θεσμικό όργανο της Ευρωπαϊκής Ένωσης;:
α. Το Συμβούλιο Υπουργών
β. Το Ευρωπαϊκό Συμβούλιο
γ. Η Επιτροπή Υπουργών
δ. Η Ευρωπαϊκή Επιτροπή
Σωστή απάντηση: γ. Η Επιτροπή Υπουργών
Ερώτηση: Η γενικότερη πολιτική της Ευρωπαϊκής Ένωσης σε όλους τους τομείς αρμοδιότητάς της χαράσσεται:
α. Από το Συμβούλιο της Ευρωπαϊκή Ένωσης
β. Από το Ευρωπαϊκό Συμβούλιο
γ. Από την Ευρωπαϊκή Επιτροπή
δ. Από την Ευρωπαϊκή Επιτροπή από κοινού με το Συμβούλιο και το Ευρωπαϊκό Κοινοβούλιο
Σωστή απάντηση: β. Από το Ευρωπαϊκό Συμβούλιο
Ερώτηση: Στη «συνήθη νομοθετική διαδικασία» το Συμβούλιο υπερψηφίζει μία νομοθετική πρόταση:
α. Με ομοφωνία
β. Με απόλυτη πλειοψηφία
γ. Αν την ψηφίσει το 55% των μελών του που αντιπροσωπεύουν το 65% του πληθυσμού της Ένωσης
δ. Αν την ψηφίσει το 65% των μελών του που αντιπροσωπεύουν το 55% του πληθυσμού της Ένωσης
Σωστή απάντηση: γ. Αν την ψηφίσει το 55% των μελών του που αντιπροσωπεύουν το 65% του πληθυσμού της Ένωσης
Ερώτηση: Το Ευρωπαϊκό Συμβούλιο:
α. Δεν ασκεί νομοθετικό έργο
β. Έχει πενταετή θητεία
γ. Έχει Πρόεδρο που εκλέγεται για πέντε έτη με δικαίωμα ανανέωσης
δ. Έχει δικαίωμα αρνησικυρίας (βέτο) σε σχέση με τις αποφάσεις της Ευρωπαϊκής Επιτροπής
Σωστή απάντηση: α. Δεν ασκεί νομοθετικό έργο
Ερώτηση: Ο/Η Πρόεδρος του Ευρωπαϊκού Συμβουλίου εκλέγεται:
α. Από τα μέλη του Ευρωπαϊκού Συμβουλίου με απόλυτη πλειοψηφία μετά από πρόταση του Ευρωπαϊκού Κοινοβουλίου
β. Από τα μέλη του Ευρωπαϊκού Συμβουλίου με ειδική πλειοψηφία
γ. Από το Ευρωπαϊκό Συμβούλιο, το οποίο ανακηρύσσει τον υποψήφιο του ευρωπαϊκού κόμματος που κέρδισε τις εκλογές για το Ευρωπαϊκό Κοινοβούλιο
δ. Από τα μέλη του Ευρωπαϊκού Συμβουλίου με απόλυτη πλειοψηφία μετά από πρόταση του Κολλεγίου των Επιτρόπων
Σωστή απάντηση: β. Από τα μέλη του Ευρωπαϊκού Συμβουλίου με ειδική πλειοψηφία
Ερώτηση: Το Ευρωπαϊκό Κοινοβούλιο απαρτίζεται:
α. Κατά το 90% από βουλευτές που εκλέγονται με άμεση ψηφοφορία από τους πολίτες των κρατών μελών, και κατά 10% από βουλευτές οριζόμενους από τις κυβερνήσεις των κρατών μελών
β. Από βουλευτές που εκλέγονται με άμεση ψηφοφορία από τους πολίτες των κρατών μελών
γ. Κατά το 90% από βουλευτές που εκλέγονται με άμεση ψηφοφορία από τους πολίτες των κρατών μελών, και κατά 10% από βουλευτές οριζόμενους από τα ευρωπαϊκά πολιτικά κόμματα κατ' αναλογία της εκλογικής τους δυνάμεως
δ. Από βουλευτές εκλεγόμενους με άμεση ψηφοφορία από τους πολίτες ή από βουλευτές διοριζόμενους από τα κοινοβούλια, κατ' επιλογή του κάθε κράτους μέλους
Σωστή απάντηση: β. Από βουλευτές που εκλέγονται με άμεση ψηφοφορία από τους πολίτες των κρατών μελών
Ερώτηση: Όταν ένα κράτος μέλος ΔΕΝ συμμορφώνεται με τις δεσμεύσεις του από το δίκαιο της Ευρωπαϊκής Ένωσης, αρμοδιότητα να το παραπέμψει στο Δικαστήριο έχει/ουν:
α. Τα εθνικά δικαστήρια
β. Το Ευρωπαϊκό Συμβούλιο
γ. Η Ευρωπαϊκή Επιτροπή
δ. Το Συμβούλιο
Σωστή απάντηση: γ. Η Ευρωπαϊκή Επιτροπή
Ερώτηση: Το Δικαστήριο:
α. Απαρτίζεται από δεκαοχτώ (18) δικαστές και εννέα (9) γενικούς εισαγγελείς, που διορίζονται από τα κράτη μέλη εκ περιτροπής
β. Απαρτίζεται από έναν (1) δικαστή από κάθε κράτος μέλος και ένδεκα (11) γενικούς εισαγγελείς
γ. Δεν έχει δικαιοδοσία να εκδικάζει αιτήσεις αναιρέσεως κατά των αποφάσεων του Γενικού Δικαστηρίου
δ. Είναι αρμόδιο να εκδικάζει σε πρώτο και τελευταίο βαθμό ακυρωτικές προσφυγές φυσικών ή νομικών πρόσωπα κατά πράξεων των θεσμικών οργάνων της Ευρωπαϊκής Ένωσης που τα αφορούν
Σωστή απάντηση: β. Απαρτίζεται από έναν (1) δικαστή από κάθε κράτος μέλος και ένδεκα (11) γενικούς εισαγγελείς
Ερώτηση: Τα εθνικά δικαστήρια των κρατών μελών της Ευρωπαϊκής Ένωσης ΔΕΝ μπορούν:
α. Να λάβουν υπ' όψιν τους τη νομολογία του Δικαστηρίου της Ευρωπαϊκής Ένωσης
β. Να εφαρμόζουν το δίκαιο της Ευρωπαϊκής Ένωσης
γ. Να απευθύνουν προδικαστικά ερωτήματα στο Δικαστήριο
δ. Να ακυρώσουν έναν κανονισμό ή μία απόφαση των θεσμικών οργάνων της Ευρωπαϊκής Ένωσης, εάν αντίκεινται στους κανόνες των Συνθηκών
Σωστή απάντηση: δ. Να ακυρώσουν έναν κανονισμό ή μία απόφαση των θεσμικών οργάνων της Ευρωπαϊκής Ένωσης, εάν αντίκεινται στους κανόνες των Συνθηκών
Ερώτηση: Η Ευρωπαϊκή Εισαγγελία είναι αρμόδια για:
α. Την καταζήτηση, τη δίωξη και την παραπομπή ενώπιον της δικαιοσύνης των δραστών αδικημάτων εις βάρος των οικονομικών συμφερόντων της Ένωσης
β. Τη δίωξη εγκλημάτων που συνιστούν κακουργήματα σε κάποιο από τα κράτη μέλη
γ. Την καταπολέμηση της σοβαρής εγκληματικότητας με διασυνοριακή διάσταση
δ. Τη δίωξη των δραστών σοβαρών εγκλημάτων με επιπτώσεις σε πολλά κράτη μέλη
Σωστή απάντηση: α. Την καταζήτηση, τη δίωξη και την παραπομπή ενώπιον της δικαιοσύνης των δραστών αδικημάτων εις βάρος των οικονομικών συμφερόντων της Ένωσης
Ερώτηση: Προσφυγή στο Δικαστήριο της Ευρωπαϊκής Ένωσης λόγω παραβάσεως από κράτος-μέλος υποχρεώσεών του που απορρέουν από το δίκαιο της Ένωσης νομιμοποιείται να ασκήσει:
α. Η Ευρωπαϊκή Επιτροπή
β. Η Ευρωπαϊκή Επιτροπή ή ο Ευρωπαίος Διαμεσολαβητής
γ. Η Ευρωπαϊκή Επιτροπή ή άλλο κράτος-μέλος
δ. Η Ευρωπαϊκή Επιτροπή ή άλλο κράτος-μέλος ή ιδιώτης ο οποίος αποδεικνύει ειδικό έννομο συμφέρον
Σωστή απάντηση: γ. Η Ευρωπαϊκή Επιτροπή ή άλλο κράτος-μέλος
Ερώτηση: Κατά την προετοιμασία των προτάσεων οδηγιών, σημαντικό ρόλο παίζει/ουν:
α. Η Επιτροπή Μονίμων Αντιπροσώπων (Coreper)
β. Οι φορείς εκπροσώπησης συμφερόντων και οι εμπειρογνώμονες
γ. Το Ευρωπαϊκό Κοινοβούλιο
δ. Τα ευρωπαϊκά πολιτικά κόμματα
Σωστή απάντηση: β. Οι φορείς εκπροσώπησης συμφερόντων και οι εμπειρογνώμονες
Ερώτηση: Ο Ευρωπαίος Διαμεσολαβητής είναι αρμόδιος να δέχεται καταγγελίες σχετικές με κρούσματα κακής διοίκησης στο πλαίσιο της δράσης:
α. Των οργάνων ή των οργανισμών της Ένωσης, καθώς και των εθνικών αρχών
β. Των εθνικών αρχών με την εξαίρεση των εθνικών δικαστηρίων κατά την άσκηση δικαιοδοτικού τους έργου
γ. Των οργάνων ή των οργανισμών της Ένωσης, με την εξαίρεση του Δικαστηρίου της Ευρωπαϊκής Ένωσης κατά την άσκηση του δικαιοδοτικού του έργου
δ. Του Ευρωπαϊκού Κοινοβουλίου, του Συμβουλίου και της Επιτροπής
Σωστή απάντηση: γ. Των οργάνων ή των οργανισμών της Ένωσης, με την εξαίρεση του Δικαστηρίου της Ευρωπαϊκής Ένωσης κατά την άσκηση του δικαιοδοτικού του έργου
Ερώτηση: Ποιος είναι, σύμφωνα με τη Συνθήκη για τη Λειτουργία της Ευρωπαϊκής Ένωσης, ο πρωταρχικός στόχος του Ευρωπαϊκού Συστήματος Κεντρικών Τραπεζών;
α. Η διατήρηση της σταθερότητας των τιμών
β. Η στήριξη των γενικών οικονομικών πολιτικών της Ευρωπαϊκής Ένωσης
γ. Η προληπτική εποπτεία του τραπεζικού συστήματος κάθε κράτους-μέλους
δ. Η σταθερότητα του χρηματοπιστωτικού συστήματος
Σωστή απάντηση: α. Η διατήρηση της σταθερότητας των τιμών
Ερώτηση: Η δημοσιονομική πολιτική των χωρών της ζώνης του ευρώ:
α. Αποφασίζεται από κοινού στο Eurogroup
β. Αποτελεί αντικείμενο πολυμερούς εποπτείας από το Συμβούλιο
γ. Εγκρίνεται από την Ευρωπαϊκή Επιτροπή
δ. Οφείλει να λαμβάνει υπ' όψιν τις υποδείξεις της Ευρωπαϊκής Κεντρικής Τράπεζας
Σωστή απάντηση: β. Αποτελεί αντικείμενο πολυμερούς εποπτείας από το Συμβούλιο
Ερώτηση: Ποια είναι η βασική αποστολή της Ευρωπαϊκής Τράπεζας Επενβάσεων;
α. Η χρηματοδότηση σχεδίων που συμβάλλουν στην επίτευξη των στόχων της Ευρωπαϊκής Ένωσης
β. Η προσέλκυση επενδυτών από τρίτες, εκτός Ευρωπαϊκής Ένωσης, χώρες
γ. Η διευκόλυνση των επενδύσεων σε τρίτες, εκτός Ευρωπαϊκής Ένωσης, χώρες
δ. Η διευκόλυνση των επενδύσεων τόσο εντός όσο και εκτός Ευρωπαϊκής Ένωσης στους τομείς της έρευνας, της τεχνολογικής ανάπτυξης και του διαστήματος
Σωστή απάντηση: α. Η χρηματοδότηση σχεδίων που συμβάλλουν στην επίτευξη των στόχων της Ευρωπαϊκής Ένωσης
Ερώτηση: Η Ευρωπαϊκή Υπηρεσία Καταπολέμησης της Απάτης είναι αρμόδια να διερευνά:
α. Περιπτώσεις σοβαρής απάτης εις βάρος αξιωματούχων και υπαλλήλων της Ευρωπαϊκής Ένωσης
β. Περιπτώσεις απάτης εις βάρος του προϋπολογισμού της Ευρωπαϊκής Ένωσης, διαφθοράς και σοβαρών παραπτωμάτων στα όργανα της Ευρωπαϊκής Ένωσης
γ. Περιπτώσεις διαφθοράς και σοβαρών παραπτωμάτων μόνο στην Ευρωπαϊκή Επιτροπή και το Ευρωπαϊκό Κοινοβούλιο
δ. Περιπτώσεις κατάχρησης από τοπικούς αποδέκτες της ανθρωπιστικής βοήθειας που η Ευρωπαϊκή Ένωση χορηγεί σε τρίτες χώρες
Σωστή απάντηση: β. Περιπτώσεις απάτης εις βάρος του προϋπολογισμού της Ευρωπαϊκής Ένωσης, διαφθοράς και σοβαρών παραπτωμάτων στα όργανα της Ευρωπαϊκής Ένωσης
Ερώτηση: Σε περίπτωση παραβάσεως ενωσιακού κανόνα από κράτος μέλος, ο θιγόμενος ιδιώτης:
α. Μπορεί να στραφεί κατά του κράτους μέλους – παραβάτη ενώπιον του Δικαστηρίου της Ευρωπαϊκής Ένωσης
β. Μπορεί να προσφύγει στον Ευρωπαίο Διαμεσολαβητή.
γ. Μπορεί να στραφεί κατά του κράτους μέλους – παραβάτη ενώπιον των εθνικών δικαστηρίων του τελευταίου
δ. Μπορεί να στραφεί κατά του κράτους μέλους – παραβάτη ενώπιον του Διεθνούς Δικαστηρίου της Χάγης
Σωστή απάντηση: γ. Μπορεί να στραφεί κατά του κράτους μέλους – παραβάτη ενώπιον των εθνικών δικαστηρίων του τελευταίου
Ερώτηση: Ένα διοικητικό όργανο που καλείται να εφαρμόσει εθνική διάταξη, η οποία αντίκειται σε διάταξη του ενωσιακού δικαίου:
α. Υποχρεούται να εφαρμόσει την εθνική διάταξη αφού δεν αποτελεί δικαστική αρχή
β. Υποχρεούται να ακυρώσει την εθνική διάταξη
γ. Υποχρεούται να αφήσει ανεφάρμοστη την εθνική διάταξη, η οποία εξακολουθεί να ισχύει
δ. Υποχρεούται να απευθύνει σχετικό ερώτημα στην προϊστάμενη αρχή
Σωστή απάντηση: γ. Υποχρεούται να αφήσει ανεφάρμοστη την εθνική διάταξη, η οποία εξακολουθεί να ισχύει